मंडी परिसर में अंत्योदय मेला कल
बड़वाह | विकास खंड स्तरीय अंत्योदय मेला 29 दिसंबर को महेश्वर रोड स्थित मंडी परिसर में लगेगा। जनपद सीईओ हेमेंद्रसिंह चौहान ने बताया इसमें साधिकार अभियान के तहत संबंधित क्षेत्र के चिन्हित हितग्राहीमूलक योजनाओं के पात्र हितग्राहियों के आवेदन स्वीकृत किए जाएंगे। इसके अलावा सामाजिक सुरक्षा पेंशन, इंदिरा गांधी राष्ट्रीय वृद्धा पेंशन, विधवा पेंशन, निःशक्त पेंशन, कन्या अभिभावक, निःशक्त छात्रवृत्ति, बहु विकलांग और मंदबुद्धि अनुदान सहायता के आवेदन लेकर स्वीकृति की कार्रवाई की जाएगी।
bho_Deva hin_Deva